चन्द्रगढी निवासी चूडामणि रेग्मी (१९९३, सङ्खुवासभा) का गजवाष्टक १०८ (२०५१), अरे उदेक लाग्दा कुराहरू र गजवाष्टक (२०५६) (गफडीका गफ (२०६३) पुस्तक लगायत थुप्रै रचनाहरू र व्यङ्ग्य ऋषि, गफडी, म, आरास, ज्ञानी, रसिक आदि उपनामबाट समेत प्रशस्त हास्यव्यङ्ग्यहरू प्रकाशित छन् । सुरुङ्गा, झापा निवासी कोमलप्रसाद पोखरेल (१९९९, इलाम) का मेरो सूर्य (२०५१), कवितासङ्ग्रह, हाउडी पुराण (२०५२) हास्यव्यङ्ग्य निबन्धसङ्ग्रह, अन्तव्र्यथा ः आजको (२०६०) कथासङ्ग्रह र मेरो अमेरिका यात्रा (२०६८) यात्रा निबन्धसङ्ग्रह तथा पत्रपत्रिकामा फुटकर रचनाहरू प्रकाशित छन् । उहाँको हाउडी पुराण हास्यव्यङ्ग्यको पुस्तक हो भने अन्य कथा, कविता लगायत प्रायः रचनाहरू चोटिला हास्यव्यङ्ग्यले भरिएका हुन्छन् ।
